《满镜愁》
清代·沈谦

烟草凄迷，风袅画帘不定。楼上斜阳人独凭。残醉醒。

春老黄鹂静。

雨覆云翻，岂是红颜心硬。病起谁怜腰带剩。嫌瘦影。

愁满菱花镜。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。